‏

‏**מסע לפולין ,תיכון הדרים - דף הנחיות**

לתלמידים ולהוריהם שלום,

להלן כמה עצות שימושיות העשויות לעזור לכם להתארגן למסע לפולין :

***טיסה:***

**פרטי הטיסה ובתי המלון בפולין נמצאים בתחתית המכתב.**

כרטיס הטיסה הינו " כרטיס קבוצתי".

בשדה התעופה בארץ ובפולין, תקבלו מדבקות ועליהן ברקוד כנגד מסירת המזוודות. **יש לשמור על** **תגיות אלו עד לקבלת המזוודה עם הנחיתה**. תגיות אלו מהוות אישור למסירת המזוודה ומהוות זיהוי למזוודה במקרה של אובדן.

במידה והמזוודה הגיעה עם נזק מהטיסה או לא הגיעה בכלל –**אין לעזוב** את שדה התעופה לפני מילוי טופס תלונה. ללא טופס זה **אין** אפשרות לתבוע את חברת התעופה ואת הביטוח.

***דרכון:***

יש לוודא כי דרכונכם בתוקף **לפחות חצי שנה מיום הטיסה** , וכי הוא אינו פגום.

**מזג אוויר :**

מזג האוויר בתקופה זו עשוי להיות חם מאד, אולם יתכן שיהיו גם ימים קרירים (בעיקר בערבים) ומאד יתכן שירד גם גשם.

רצוי מאד לבדוק באינטרנט את הטמפרטורות הצפויות לתאריך הנסיעה.

**יש לסמן באופן ברור ובולט את שם הנוסע ( ולא שם אחר !!! ) על המזוודה ועל תיק היד.**

על פי הוראות הביטחון הנהוגות בנמלי התעופה בעולם , לא ניתן להעלות בתיק היד שום **חומר נוזלי.** אם בכוונתכם להעלות תרופות לתא הנוסעים, אנא הצטיידו באישור רופא באנגלית, אחרת יתכן ותתבקשו לזרוק אותן.

כמו כן אסור להעלות שום דבר חד לתא הנוסעים (לרבות מספריים לציפורנים, מחטים, וכו'), במידה ואתם לוקחים חפצים כאלו, אנא הכניסו אותם למזוודה. נא בדקו כי אין ברשותכם כל אמצעי לחימה לרבות סכין , קליעי רובה\אקדח ישנים, גז מדמיע וכו'.

אין לנעול את המזוודות.

**המשקל המותר למזוודה 20 ק"ג.**

**המשקל המותר לתיק יד 8 ק"ג**

**נוסעים הצורכים תרופות על בסיס קבוע , יש לארוז שני סטים ולהניחם בשני מקומות שונים, כנ"ל לגבי משקפיים וציוד לעדשות מגע, גלולות נגד כאבים וחומרי חבישה בסיסיים**.

***ביטוח :***

**ביטוח בריאות ומטען לתלמידים ישראלים, לפי דרישת משרד החינוך, כפי שהוא ידוע כיום. (כלול במחיר).**

אנו מדגישים כי בכל נושא תביעות מהביטוח אין בידי נציג "איילה" ואו כל אדם אחר היכול לאשר/לבטל אחריות, יש לפנות ישירות למוקד חב' הביטוח. (הפוליסה נמצאת אצל ראש המשלחת). יחד עם זאת, אנו מבקשים להדגיש, כי לא תטופל תביעה ע"י חברת הביטוח אם אין עליה אסמכתא מקורית ממקור רשמי (כגון: תלונה במשטרה על גניבה, קבלות מקוריות על טיפול רפואי, רכישת תרופות וכו').

הפסקת שהות המבוטח הנמצא בחו"ל ושובו לארץ, על פי התנאים המפורטים בפוליסה, לא כוללת הוצאות ליווי מבוגר (לרבות עלויות שינויים).

**במקרה של נזק או אובדן למזוודה בטיסה** אין לעזוב את שדה התעופה לפני הגשת תלונה במחלקת "אבידות ומציאות". הטיפול בתלונה צריך להיעשות קודם כל ע"י חברת התעופה האחראית על המטען בטיסה. והיה והתשובה הרשמית של חברת התעופה איננה לשביעות רצון התובע, ניתן להמשיך לתבוע את הביטוח.

הביטוח אינו מכסה מכשירים אלקטרוניים (כגון – פלאפונים, מחשבים, טאבלטים וכדומה) ואינו מכסה כלי נגינה (גיטרות וכדומה).

את התנאים והכיסויים של פוליסת הביטוח של חברת "הראל" – אופיר ביטוחים ניתן למצוא בקישור הבא:

<http://ophirins.co.il/forms/2015FirstClassPolisa.pdf>

***טלפון נייד*** *:*

כל הרשתות הישראליות פועלות בפולין ( הסכם נדידה ), המחיר יקר למדי **ורצוי להירשם להסדר חיוג מוזל**. מטענים פועלים **ברשת החשמל המקומית 220V** , שקעים של שניים עגולים. (כמו של מטענים לניידים).

**שיחות מהחדר במלון יקרות מאד. ראו הוזהרתם !!!!**

מספרי הטלפון והפקס של בתי המלון בסוף מסמך זה.

**רשת Wifi:**

ברוב בתי המלון ניתן להתחבר לרשת האינטרנט מהחדרים או מהלובי. יש לבקש קוד חיבור לאינטרנט מהקבלה. (לרוב תקבלו אותו עם המפתח לחדר). לעיתים הדבר כרוך בתשלום.

**מטבע** :

שער החליפין של הזלוטי , המטבע הפולני, מול השקל הוא בערך זלוטי לשקל. ניתן לקחת לפולין דולר או אירו ולהמירם.

**ניתן אף לרכוש את המטבע הפולני בנתב"ג** .רצוי לקחת שטרות בני 20- 10 על מנת לא להמיר סכומים הגדולים מכדי **הצורך .**

**חשמל** :

רשת החשמל בפולין עובדת על מתח של V 210-220. תקע כפול (כמו של מטעני הטלפון הנייד) אינו צריך בד"כ מתאם. תקע משולש מצריך מתאם אירופאי.

**רצ"ב פרטי הטיסה ובתי המלון בהם תשהה המשלחת בפולין:**

|  |  |  |  |  |  |  |
| --- | --- | --- | --- | --- | --- | --- |
| **שעת הנחיתה** | **שעת ההמראה** | **מס' הטיסה** | **חברת התעופה** | **לעיר** | **מעיר** | **התאריך** |
|  |
| 07:30 | 04:20 | ENT243 | אנטר אייר | וורשה | תל אביב | 3/8/17 |
| 06:00 | 01:20 | ENT244 | אנטר אייר  | תל אביב | קטוביץ | 10/8/17 |

שימו ♥ שהנחיתה בתאריך 10.8.16 לפנות בוקר.

\* למידע לו"ז נחיתות : 9755555 03 [www.iaa.gov.il](http://www.iaa.gov.il)

להלן מספרי טלפון והפקס של המלונות בהם תלונו :

|  |  |  |  |  |
| --- | --- | --- | --- | --- |
| **מספר הטלפון** | **המלון** | **העיר** | **עד תאריך** | **מתאריך** |
| קידומתהארץ | קידומתהעיר | מס' הטלפון |  |
| 48 | 22 | 4568000Fax 4568029 | Airport Hotel Okecie | ורשה | 6/8/1/7 | 3/8/17 |
| 48 | 41 | 3403500Fax 3403502 | Binkowski | קיילצה | 7/8/17 | 6/8/17 |
| 48 | 12 | 2014000Fax 2014000 | Hilton double tree | קרקוב | 9/8/17 | 7/8/17 |

**חשוב : מסורבי יציאה מהארץ צריכים להסדיר את אישור יציאתם מראש !!**

 את הבדיקה יש לבצע באופן הבא:

1. יש לשלוח צילום תעודת הזהות לפקס: 02-6294755
2. כעבור מספר דקות, יש להתקשר למענה הטלפוני בחטיבת המודיעין של משטרת הגבולות במספר: 3450\*

בתום מענה על מספר שאלות שמטרתן אימות זהותך, תינתן התשובה באשר לשאלה האם קיים נגדך צו עיכוב יציאה מהארץ.

1. שעות פעילות משטרת הגבולות: א'-ה' 08:00-16:00

נסיעה טובה

"איילה" נסיעות ותיירות בע"מ

**-------------------------------------------------------------------------------------------------------✄**

**אישור טיסה:**

**יש להציגו בחנויות הדיוטי פרי אם רוצים להשאיר את הקניות בארץ.**

|  |  |  |  |  |  |  |
| --- | --- | --- | --- | --- | --- | --- |
| **שעת הנחיתה** | **שעת ההמראה** | **מס' הטיסה** | **חברת התעופה** | **לעיר** | **מעיר** | **התאריך** |
|  |
| 07:30 | 04:20 | ENT243 | אנטר אייר | וורשה | תל אביב | 3/8/17 |
| 06:00 | 01:20 | ENT244 | אנטר אייר  | תל אביב | קטוביץ | 10/8/17 |

נסיעה טובה!!